system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Stela Enache?
assistant
Stela Enache (nume real: Steriana Aurelia Bogardo, ) este o cântăreață română de muzică ușoară. A fost căsătorită cu compozitorul și cântărețul român de muzică ușoară Florin Bogardo.

Date biografice 
Încă de la șase ani începe să studieze pianul, fiind înscrisă la Școala de Muzică. În perioada 1964-1967 a urmat cursurile Școlii Populare de Artă din Reșița, secția canto. În perioada 1967-1972 a urmat cursurile Conservatorului de Muzică din Cluj. A fost perioada în care a participat la festivalurile studențești de la Iași, Târgu Mureș, Timișoara. Este remarcată de compozitorul George Grigoriu, care reușește să facă un duet inedit la acea vreme cu Stela Enache și George Enache. În 1971 a participat la Festivalul Național Mamaia, unde a obținut locul al II-lea la secțiunea "Interpretare". Interpretează în concurs piesele "Să facem florile să cânte", pe muzica lui George Grigoriu și "Țin minte", pe muzica lui Radu Șerban. În 1972 a participat din nou la aceeași secțiune a festivalului Mamaia și a obținut același premiu. Tot în 1971 se căsătorește cu compozitorul Florin Bogardo, cu care are doi copii. Florin Bogardo i-a încredințat peste 60 de piese. Este cooptată ca solistă a Orchestrei Electrecord, condusă de Alexandru Imre, împreună cu care face numeroase turnee în Germania, Rusia, Austria, țările nordice ș.a. După desființarea formației, devine solista trupei conduse de toboșarul Doru Danciu sub numele de Sunshine Band. În 1972 a plecat în Germania, iar apoi a efectuat turnee în toată lumea (Rusia, Austria, Elveția, Norvegia, Danemarca etc.). În 1986 a încheiat primul contract pe un vas de croazieră. De atunci cântă foarte mult pe vase de croazieră. Cu "Europa", unul dintre cele mai selecte vase de croazieră, a făcut de patru ori ocolul pământului, timp de un an. În 1977, a participat la Festivalul "Orfeul de aur" din Bulgaria. Apare alături de nume mari ale muzicii în diferite programe muzicale: Gilbert Becaud, Milva, Gloria Gaynor, Jennifer Rush, Tony Christie, The Platters, Lionel Hampton, Vicky Leandros, Al Bano etc.
Are în repertoriu peste 500 de cântece.

Piese din repertoriu 
Pentru un sărut, (George Grigoriu)
Ani fericiți, (Ion Cristinoiu)
Cântec pentru mama, (Mișu Iancu)
O ce veste mama, (Dumitru Kiriac)

compuse de Florin Bogardo
Tu aprinsa stea
Iarna
Cândva o luntre albă
Ani de liceu
Definiție
Apari, iubire
N-ai să mă poți uita
Balada pescărușilor albaștri
Rugăciune
E o poveste de amor
Cum e oare
Mă uit la tine, toamnă

Albume 
 1983 – "Un simbol al iubirii"
 1988 – "Extemporal la dirigenție cu…Stela Enache"
 1989 – "Stela Enache"
 1997 – "Melodii de Florin Bogardo interpretate de Stela Enache"

Bibliografie 

 "Alternative pop-dance", Daniela Caraman-Fotea, Titus Andrei, Editura Humanitas, 2003
 "Meridianele cântecului", Daniela Caraman-Fotea, Editura Muzicală, 1989

Legături externe 
 "Am facut ce mi-a placut. Am cantat, am calatorit, mi-am intemeiat o familie trainica", Formula AS - anul 2004, numărul 608
 MAMAIA 2010, Delia Hanzelik, Formula AS - anul 2010, numărul 936

Referințe 

Nașteri în 1950
Nașteri pe 24 ianuarie
Reșițeni
Stela
Cântărețe române
Cântăreți români de muzică ușoară
Cântăreți români în viață
Muzicieni care folosesc pseudonime
Români cunoscuți sub pseudonimele folosite